Държавен вестник, бр. 102, 2014 г., стр. 75

БРОЙ  102	
Д Ъ Р Ж А В Е Н  В Е С Т Н И К 	
СТР.  75  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ОКОЛНАТА СРЕДА И ВОДИТЕ
ЗАПОВЕД № РД-852
от 4 ноември 2014 г.
На основание чл. 42, ал. 5 във връзка с чл. 42, 
ал. 1, чл. 41, т. 1 и чл. 43 от Закона за защитените 
територии (ЗЗТ), както и писмо с вх. № 05-08-305 
от 9.01.2014 г. на МОСВ, предвид обстоятелството, 
че в природна забележителност „Естествено нахо­
дище на синя хвойна в м. Хвойната“ в землището 
на с. Нане, община Кирково, област Кърджали, 
обявена със Заповед № 4051 от 29.12.1973 г. на 
министъра на горите и опазване на природната 
среда – МГОПС (ДВ, бр. 29 от 1974 г.), липсва 
предмет на защита – естествено находище на синя 
хвойна, послужил като фактическо основание за 
обявяване на защитена територия, поради което 
същата не изпълнява предназначението си и не 
може да бъде прекатегоризирана в друга категория 
защитена територия:
1. Заличавам природна забележителност „Ес­
тествено находище на синя хвойна в м. Хвойна­
та“ в землището на с. Нане, община Кирково, 
област Кърджали, обявена със Заповед № 4051 от 
29.12.1973 г. на МГОПС, с площ 0,8 ха, заведена 
под № 298 в Държавния регистър на защитените 
територии при Министерството на околната среда 
и водите (МОСВ).
2. След влизане в сила на заповедта 
РИОСВ – Хасково, да предприеме необходимите 
действия по отразяване на промените в картата 
на възстановената собственост за землището на 
с. Нане, община Кирково, област Кърджали.
3. Промяната да се отрази в Държавния ре­
гистър на защитените територии при МОСВ.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър:
Св. Жекова
8671
КОМИСИЯ ЗА ФИНАНСОВ 
НАДЗОР
РЕШЕНИЕ № 1031
от 27 ноември 2014 г.
На основание чл. 287, ал. 3 от Кодекса за за­
страховането Комисията за финансов надзор реши:
1.1. Определя размера на вноската на за­
страхователите, предлагащи в Република Бъл­
гария задължителна застраховка „Гражданска 
отговорност“ на автомобилистите по чл. 249, 
т. 1 от Кодекса за застраховането, на 8,50 лв. 
за всяко отделно моторно превозно средство за 
отговорността, във връзка с чието използване е 
сключена задължителна застраховка „Гражданска 
отговорност“ на автомобилистите (включително 
гранична застраховка „Гражданска отговорност“ 
на автомобилистите).
1.2. Вноската към Гаранционния фонд се за­
писва на отделен ред в застрахователната полица.
2. Определя размера на вноската на застра­
хователите, предлагащи в Република България 
задължителна застраховка „Злополука“ на пътни­
ците по чл. 249, т. 2 от Кодекса за застраховането, 
на 0,15 лв. за всяко място, без мястото на водача, 
за което е сключена задължителна застраховка.
3. Определя следните срокове за превеждане 
на вноските по сметка на Гаранционния фонд:
– ежемесечно до 10-о число на втория месец 
след месеца на сключването на застраховките.
4. Застрахователите събират и внасят пълния 
размер на вноската по т. 1 или 2 в сроковете 
по т. 3 независимо от разсроченото плащане на 
премията, когато такова е предвидено съгласно 
застрахователния договор.
Решението подлежи на обжалване пред Вър­
ховния административен съд в 14-дневен срок от 
датата на обнародването му в „Държавен вестник“.
Председател: 
Ст. Мавродиев
8635
НАЦИОНАЛЕН КОМПЕНСАЦИОНЕН 
ЖИЛИЩЕН ФОНД 
ПРИ МИНИСТЕРСКИЯ СЪВЕТ
РЕШЕНИЕ № 4
от 3 декември 2014 г.
На основание чл. 8, ал. 2 ЗУПГМЖСВ във 
връзка с чл. 16, ал. 3 и 4 от правилника за при­
лагането му и решение на общинския съвет упра­
вителният съвет на НКЖФ утвърждава промяна 
в персонален и числен състав на местни комисии 
по чл. 8, ал. 2 ЗУПГМЖСВ, както следва: местна 
комисия по чл. 8, ал. 2 ЗУПГМЖСВ при община 
Мездра, област Враца (ДВ, бр. 7 от 2012 г.), като: 
освобождава Генади Събков Събков – председател 
на местната комисия, и утвърждава Нина Дими­
трова Данколова за нов председател на същата. 
Промяната е предложена с Решение № 634, прието 
с протокол № 40 от 27.11.2014 г. на Общинския 
съвет – гр. Мездра.
Новоутвърденият председател на местната 
комисия е легитимен да взема управленски реше­
ния и подписва протоколи на същата от деня на 
обнародване на решението на управителния съвет 
в „Държавен вестник“ и действа през мандата на 
предложилия го общински съвет.
Председател: 
Д. Иванов
8600